# **FCA77.** **Escrit en què s’interposa el recurs de queixa contra la interlocutòria declarativa de no admissió de l’apel·lació (articles 85.2 LJCA i 494 LEC)**

A LA SALA CONTENCIOSA ADMINISTRATIVA DEL

 TRIBUNAL SUPERIOR DE JUSTÍCIA DE CATALUNYA

...................., procurador/procuradora dels tribunals, en nom d .................., representació que acredito mitjançant l’escriptura de poder adjunta que presento, comparec davant d'aquesta Sala.

MANIFESTO:

1. Que el passat dia ....... se’m va notificar la interlocutòria dictada pel Jutjat Contenciós Administratiu número ...... de ........... el dia .............., mitjançant la qual denega l’admissió i la tramitació del recurs d’apel·lació que vaig interposar el dia ....... contra la Sentència número .... de data ......... dictada en el recurs contenciós administratiu número ..... . Adjunto com a document número 1 còpia de la Sentència objecte de recurs, i com a document número 2 de la interlocutòria esmentada.
2. Que d’acord amb el que disposen els articles 85.2 de la LJCA i 494 de la LEC, mitjançant aquest escrit formulo el recurs de queixa davant la Sala Contenciosa Administrativa del Tribunal Superior de Justícia de Catalunya.
3. Que fonamento aquest recurs sobre la base dels següents:

I. ANTECEDENTS

1. Acte objecte de recurs contenciós administratiu. *(Delimiteu el contingut de l’acte en la mesura que sigui rellevant per al motiu de no admissió.)*
2. Recurs contenciós administratiu. *(Resumiu la qüestió plantejada.)*
3. Recurs d’apel·lació. Interposat el recurs d’apel·lació, el Jutjat Contenciós Administratiu número ...... de ........., mitjançant interlocutòria de data ............, va declarar no admetre’l a tràmit. La decisió de no admissió la fonamenta en ................. .

II. REQUISITS PROCESSALS

1. Competència. És competent per conèixer el recurs de queixa la Sala Contenciosa Administrativa del Tribunal Superior de Justícia de Catalunya, en aplicació del que disposa l’article 495 de la LEC, per ser l’òrgan jurisdiccional superior al Jutjat que ha dictat la interlocutòria d’inadmissió.
2. Legitimació. El meu poderdant, que és part en el procés en què es va dictar la sentència impugnada, està legitimat per interposar aquest recurs de queixa, en no haver admès el Jutjat el recurs d’apel·lació que aquesta part va interposar.
3. Interlocutòria susceptible de recurs. Els articles 85.2 de la LJCA i 495 de la LEC estableixen que, contra les interlocutòries que deneguen l’admissió de l’apel·lació, qui l’hagi interposat pot recórrer en queixa als efectes que el Tribunal ordeni al Jutjat continuar la tramitació.
4. Termini. El recurs de queixa l’interposo dins del termini de deu dies que estableix l’article 495.1 de la LEC, atès que la interlocutòria se’m va notificar en data ........

III. ADMISSIBILITAT DEL RECURS D’APEL·LACIÓ

..............

*(Al·legueu el que considereu sobre la procedència de l’admissibilitat del recurs d’apel·lació.)*

Per això,

SOL·LICITO:

1. Que admeteu aquest escrit, les seves còpies i els documents que hi annexo.
2. Que tingueu per interposat recurs de queixa contra la interlocutòria de data ........... .
3. Que, després dels tràmits preceptius, dicteu interlocutòria mitjançant la qual:
4. revoqueu la interlocutòria dictada pel Jutjat Contenciós Administratiu número .... de ........ .
5. declareu que havia d’admetre l’apel·lació.
6. ordeneu al Jutjat esmentat que admeti l’apel·lació en ambdós efectes i que, després dels tràmits preceptius, citi a termini les parts i trameti les actuacions originals i l’expedient administratiu a aquesta Sala.

....., ....... de/d’................. de ..............